पाराग्वे

पाराग्वे छगू भूपरिवेष्ठित दक्षिण अमेरिकी देय् ख। थ्व देय्या दक्षिण व दक्षिणपश्चिमय् अर्जेन्टिना, पूर्व व उत्तरपूर्वय् ब्राजिल व उत्तरपश्चिमय् बोलिभिया ला। पाराग्वे देय् पाराग्वे खुसिया निखें हे ला। थ्व खुसि देय्या दथुइ उत्तरं दक्षिण दिशाय् बाहा वं। थ्व देय्या दक्षिण अमेरिकाय् अवस्थितिया कारणं थ्व देय्यात कोराजोन दे अमेरिका (Corazón de América) वा अमेरिकाया नुगः नं धैगु या। सन् २००९या अनुमान कथं थ्व देय्या जनसंख्या करिब ६३ लख दु। थ्व देय्या राजधानी व दकले तःधंगु नगर एसन्सियन (Asunción) ख। थ्व देय्या आधिकारिक भाषा इस्पान्योल व पाराग्वेमि गुआरानी ख। थ्व निगु हे भाषा थ्व देशय् लोकंह्वा। थ्व देय्या मू जनसंख्या मेस्तिजोतयेगु दु। गुआरानी जाति थ्व देय्या आदिवासी ख। युरोपमि अनवेषकत १६गु शताब्दीइ थन दकले न्ह्य थ्यन। लिपा थ्व देय् स्पेनमि औपनिवेशिक साम्राज्यया अधीनय् लावन। थ्व देशं सन् १८११य् स्पेनं बाया छगू स्वतन्त्र राष्ट्र जुवन। अर्थतन्त्र भूपरिवेष्ठित पाराग्वेय् चकं बजाः अर्थतन्त्र दु। थ्व देशय् तःधंगु अनौपचारिक आर्थिक सेक्टर दु। थ्व सेक्टरं आयातीत वस्तुयात जःलाखःला देशय् निर्यात यायेगु या। नापं थ्व देशय् द्वलंद्व माइक्रोइन्तरप्राइजेस व नगरीय लं सिथया बनेज्यामि दु। सन् १९७० निसें सन् २००९य् थ्व देय्या अर्थतन्त्र दक्षिण अमेरिकाया दकले आपालं वृद्धि जुल। थ्व ईले थ्व देय्या औसत वृद्धिदर ७.२% व सन् २०१०य् ९ प्रतिशत दु। लिधंसा